Óblast de Luhansk

L'óblast de Luhansk (ucraïnès: Луга́нська о́бласть, transcrit: Luhanska óblast, transliterat amb el sistema científic internacional: Luhans'ka oblast′; nom informal: Луганщина, transcrit: Luhànsxyna) és una óblast d'Ucraïna Oriental. La capital és Luhansk (Луганськ) de iure i Sievierodonetsk de facto. Forma part de les regions històriques i culturals de Slobojànsxyna (Слобожанщинa), Prytxornomòria o "Pre-Mar Negra" (причорноморськи регіон), i Dónsxyna, abans també Podónnia o Donétxyna (До́нщина, Доне́ччинa, Подоння), part del territori de la conca del riu Don. El territori consisteix principalment d'estepa i bosc. També forma part de la regió industrial del Donbàs o Conca del Síverski Donets (Донецький басейн, Donetskyi Bassèin, normalment abreviat a Донбас, Donbas o, en rus, Донбасс, Donbàs). És la més oriental de les óblasts ucraïneses. Limita amb les óblasts de Khàrkiv i Donetsk a l'oest, i amb Rússia per les altres bandes: óblast de Rostov pel sud, óblast de Vorónej per l'est i óblast de Bélgorod pel nord. En contradicció amb la constitució d'Ucraïna, la Rada (consell) de l'óblast va declarar el rus com a cooficial amb l'ucraïnès el 25 d'abril del 2005. Geografia física Hidrografia Rius Síverski Donets (Сі́верський Доне́ць), passa per la ciutat de Luhansk Aidar (Айдар), afluent del Síverskyi Donets Luhanka o Luhan (Луганка, Луга́нь), afluent del Síverski Donets, passa per la ciutat de Luhansk Derkul (Деркул), afluent del Síverski Donets Krasna (Красна), afluent del Síverski Donets Velyka Kàmianka (Вели́ка Ка́м'янка), afluent del Síverski Donets Mertvyi Donets (Мертвий Донець), antic afluent del Síverski Donets Luhantxyk (Луганчик), afluent del Síverski Donets Tepla (Тепла), afluent del Síverski Donets Ievsyh (Євсуг), afluent del Síverski Donets Borova (Борова), afluent del Síverski Donets Villkhivka, també Vollkhova, Olkhivka (Вільхі́вка, Вільхова, Ольхівка) Miús (Міу́с), que desemboca a la mar d'Azov Naholna (Нагольна), afluent del Miús Política i govern Divisions administratives L'óblast de Luhansk està dividida fins 2020 en 18 raions (sing. район, raion, pl. райо́ни, raion·y, subdivisió administrativa similar a les nostres comarques) i 14 ciutats que no depenen d'un raion sinó directament de l'óblast. Aquestes últimes són les ciutats indicades més avall sota "Principals ciutats". L'óblast té un total de: 37 ciutats (sing: мі́сто, misto, plural: мі́ста, mista), 23 de les quals depenen d'un raion; 109 "assentaments de tipus urbà" o SMTs (un смт, smt, се́лище місько́го ти́пу, sélysxe miskoho typu, és un municipi amb estatus entre poble i ciutat); 673 pobles (село́, seló); i... 109 llogarrets (се́лище, sélysxe, tot sol). Principals ciutats Les 14 ciutats que no depenen d'un raion sinó directament de l'óblast: Altxevsk (Алчевськ) Antratsit (Антраци́т, abans del 1962: Боково-Антрацит, Bokovo-Antratsit), ciutat minera. Brianka (Брянка) Holubivka (Кіровськ) Khrustalni (Криндачівка, Kryndatxivka) Sorokine (Краснодон) Lissitxansk (Лисичанськ) Luhansk (Луганськ, abans Луганське, Luhanske), la capital de l'óblast, és irrigat pel Síverski Donets, el Villkhivka (Вільхі́вка) i el Luhanka, riu que li dona el nom. Pervomaisk (Первомайськ) Róvenki (Ровеньки) Rubijne (Рубіжне) Dovjansk (Довжанськ), abans del 2016, Sverdlovsk (Свердловськ) Sievierodonetsk (Сєвєродонецьк) Kadíivka (Кадіївка) Les 23 ciutats que depenen d'un raion: Almazna (Алмазна), Bakhmut(Артемівськ), Hirskè (Гірське), Zimohiria (Зимогір'я), Zolotè (Золоте), Zòrinsk (Зоринськ), Kreminnà (Кремінна), Lutúhine (Лутугине), Miussinsk (Міусинськ), Molodohvardíisk (Молодогвардійськ), Novodrújesk (Новодружеськ), Oleksàndrivsk (Олександрівськ), Perevalsk (Перевальськ), Petròvo-Krasnossíllia (Петрово-Красносілля), Popasna (Попасна), Privíl·lia (Привілля), Svàtove (Сватове), Starobilsk (Старобільськ), Sukhodilsk (Суходільськ), Írmino (Ірміно), Voznessenivka (Вознесенівка), Sxàstia (Щастя). Altres municipis d'interès Oleksàndrivsk o sloboda Oleksàndrivka (Олекса́ндрівськ, слобода Олександрівка), a la riba del Luhanka, riu amunt de Luhansk. Cultura Llocs i dades d'interès Un dels símbols de l'óblast és la marmota de l'estepa o marmota bobac (nom científic: Marmota bobak; ucraïnès: степо́вий баба́к, степо́вий байба́к, transcrit: stepovyi babak o stepovyi baibak), present a l'escut. Parc-museu de les "iaies de pedra" dels Pólovtsi o Kiptxak (Парк-музей половецьких кам'яних баб, Park-muzei polovétskykh kàmianykh bab), Luhansk. Parc amb un nombre d'aquestes estàtues (anomenades "баби", baby, és a dir iaies) prehistòriques o antigues fetes pels Kiptxaks o Pólovtsi. Casa-museu de Volodýmyr Dal o Dahl (Будинок-музей Володимира Даля), Luhansk. Museu a la casa on va néixer i viure per molt temps el famós lexicògraf, escriptor, etnògraf i metge russo-ucraïnès d'origen danès de part del pare i francès i alemany (hugonots) de part de la mare, Vladímir Ivànovitx Dal o Volodýmyr Ivànovytx Dal o Dahl (ucraïnès: Володи́мир Іва́нович Даль, transcrit: Volodýmyr Ivànovytx Dal; rus: Влади́мир Ива́нович Даль, transcrit: Vladímir Ivànovitx Dal; anglès: Vladimir Ivanovich Dal, 1801-1872). Va usar també el pseudònim "Cosac de Luhansk" (Козак Луганський, Kozak Luhanskyi). El seu opus major: Diccionari explicatiu de la gran llengua russa viva (Толко́вый слова́рь живо́го великору́сского языка́). També parlava ucraïnès i treballava sobre etnografia ucraïnesa. Memorial "Hostra Mohyla" (Меморіал «Гостра могила»), als afores de Luhansk. Reserva natural de Luhansk (Луганський природний заповідник), dividida en tres parts: Estepa de Strilets (Стрільцівський степ o Стрілецький степ, Striltsivskyi step o Striletskyi step); Estepa de Proval (Провальський степ, Provalskyi step); "Plana d'inundació del Pre-Don" (Придінцівська заплава, Pridintsivska zaplava), a la riba del Síverski Donets. Personatges Serhí Jadan (Сергі́й Ві́кторович Жада́н, transcrit: Serhí Víktorovytx Jadan, Starobilsk, óblast de Luhansk, 1974), escriptor, poeta, va néixer a la ciutat de Starobilsk a aquesta óblast, però va estudiar i ara viu a Khàrkiv. Galeria d'imatges Referències